Poznáme výsledky grantového programu Srdce pre deti – Vzdelanie bez bariér pre všetky deti
Do grantovej výzvy, ktorú vyhlásilo Srdce pre deti sa prihlásilo 50 projektov. Z tých hodnotiaca komisia vybrala 8 projektov, ktorým sa prerozdelí 26 858, 98 eur. Prečítajte si o víťazných projektoch viac.
Cieľom najnovšej grantovej výzvy charitatívneho projektu vydavateľstva Ringier Axel Springer je podporiť projekty, ktoré vytvárajú podmienky a zlepšujú kvalitu vzdelania detí so zdravotným či sociálnym znevýhodnením do 18 rokov a ich rodičov (nie konkrétneho jednotlivca). Ktorých 8 projektov uspelo?
1. Centrum inkluzívneho vzdelávania, Bratislava – Vzdelanie pre všetkých
Bratislavské centrum zabezpečuje projektom komplexné poradenstvo v oblasti inkluzívneho vzdelávania, združuje lektorov, úzko spolupracuje s Platformou rodín detí so ZZ a Inklukoalíciou. Expertíza Centra bude aktívne pracovať na vytvorení konceptu metskej inkluzívnej školy C. Rogersa od septembra roku 2020.
Projekt podporíme sumou 3 800 eur.
2. Základná škola Sačurov – Pre naše deti
Projektom školy v Sačurove chcú podporiť vzdelávanie žiakov zo sociálne znevýhodneného prostredia pomocou metodiky NTC a Montessori. Pre všetkých učiteľov základnej školy zrealizujú intenzívny tréning vo využívaní metodiky NTC a práce s edukačnými pomôckami Montessori. Na 1. stupni v triedach s deťmi zo sociálne znevýhodneného prostredia zrealizujú hodiny matematiky a slovenského jazyka využitím metodiky NTC a Montessori.
Projekt podporíme sumou 3 992 eur.
3. Združenie občanov pre pomoc mentálne postihnutým, Trenčianska Teplá – Darujte našim deťom možnosť alternatívnej komunikácie
Cieľom tohto projektu je skvalitnenie komunikačného systému pre deti a žiakov s ťažkým mentálnym postihnutím a žiakov s autizmom. Špeciálne učebné pomôcky budú stimulovať kognitívne procesy detí, aktivizovať zmysly a podporovať senzorické poznávanie okolitého sveta. Projekt je zameraný na zlepšenie kvality vzdelávania týchto detí prostredníctvom špeciálnych učebných pomôcok
Projekt podporíme sumou 666,98 eur.
4. Asociácia pomoci posthnutým APPA, Piešťany – Konzultačné centrum pri APPA
Konzultačné centrum pri APPA je určené predovšetkým pre rodičov, ale aj pre odborníkov, ktorí sa starajú o telesne znevýhodnené dieťa alebo dospelého. V konzultačnom centre sa budú konať vzdelávacie kurzy, odborné prednášky, workshopy, individuálne konzultácie a prezentácie pre rodiny, ktoré majú obmedzený prístup ku kvalitným informáciám.
Projekt podporíme sumou 3 000 eur.
5. Základná škola, Ždaňa – Zmysly v pohybe
V škole rastie počet detí z rómskych komunít, detí s poruchami učenia či správania. Metódou scitlivenia atmosféry v škole sú aj tematické dni. Na základnej škole chcú realizovať 4, všetky so zameraním na zapojenie zmyslov s využitím terapie senzorickej integrácie( SIT). Terapia sa uskutočňuje v špeciálne upravenej miestnosti. Cieľom projektu je scitlivenie prostredia, zmena klímy školy, reedukácia správania zapojením všetkých žiakov školy do pripravovaných aktivít.
Projekt podporíme sumou 4 000 eur.
6. Cesta von, Bratislava – Omama: Šanca pre lepší život deti z generačnej chudoby
Vyškolené lokálne rómske ženy v domácom prostredí deti učia "múdre hranie". Počas lekcií ukazujú rodičom, ako majú svoje dieťa rozvíjať, aby neskôr uspelo v škole a v živote. Zameriavajú sa na rozvoj hrubej a jemnej motoriky, kognitívnych schopností, exekutívnych funkcií a slovnej zásoby v slovenčine. Projekt posilňuje sebadôveru dieťaťa i rodičov, ich vzťah a rešpekt dieťaťa k sebe i k druhým.
Projekt podporíme sumou 3 500 eur.
7. V.I.A.C., Trstená – Vzdelanie bez bariér pre všetky deti
Projekt využíva edukačné hračky s názvom Vnímajkovia – hračky, ktoré pomáhajú vnímať odlišnosti. 5 sérií Vnímajkov prinesie združenie do 5 vybraných materských škôl. K Vnímajkom poskytnú aj balíček, ktorý bude obsahovať metodológiu, podporné materiály a rozprávky pre prácu učiteľov aj rodičov s témou odlišnosti.
Projekt podporíme sumou 4 400 eur.
8. Výchova zdravej rodiny, Prešov – Autisti a zdravé deti bežia k sebe opreteky
Projekt sa zameriava na deti s autizmom. 20 detí bude mať možnosť trikrát do týždňa navštíviť štandardnú základnú školu a tráviť čas s bežnými deťmi pri aktivitách ako je tesanie do dreva, hrnčiastvo, maľovanie či počúvanie hudby.
Projekt podporíme sumou 3 500 eur.
O výbere projektov rozhodovala hodnotiaca komisia v zložení:
Anna Podlesná – Profesia
Matej Palacka – Nadácia Pontis
Ján Herák – o.z. Fantázia detí
Martina Čápová – Nadácia Pontis
Daniela Danihelová – Komunitná nadácia Bratislava
Eva Mikolajczyková – Nadácia Pontis